ΠΕΡΙΕΧΟΜΕΝΑ
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΣΥΣΤΗΜΑ ΕΛΕΓΧΟΥ
ΤΑΥΤΟΠΟΙΗΣΗΣ ΑΝΑΣΦΑΛΙΣΤΩΝ ΟΧΗΜΑΤΩΝ
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ.
«Σ.Ε.Τ.Α.Ο. ΕΠΕ».
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποίησης του κα-
ταστατικού της Εταιρείας Περιορισμένης Ευθύνης με
την επωνυμία «ΞΕΝΟΦΩΝ ΑΝΑΓΝΩΣΤΟΠΟΥΛΟΣ ΓΕΩΡΓΙΟΣ ΣΙΑΜΠΛΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ», μετατροπή της σε Μονοπρόσωπη Εταιρεία Περιορισμένης Ευθύνης.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ΔΙΑΧΕΙΡΙΣΗ ΚΑΙ ΕΚΜΕΤΑΛΛΕΥΣΗ ΑΘΛΗΤΙΚΩΝ ΚΕ-
ΝΤΡΩΝ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ΑΘΑΝΑΣΙΟΣ ΣΚΟΥΡΑΣ ΜΟΝΟΠΡΟΣΩΠΗ ΕΤΑΙΡΕΙΑ
ΠΕΡΙΟΡΙΣΜΕΝΗΣ ΕΥΘΥΝΗΣ-ΠΑΡΟΧΗΣ ΙΑΤΡΙΚΩΝ
ΥΠΗΡΕΣΙΩΝ» και δ.τ.«ΑΘΑΝΑΣΙΟΣ ΣΚΟΥΡΑΣ
MOM ΕΠΕ».
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΣΥΣΤΗΜΑ ΕΛΕΓΧΟΥ
ΤΑΥΤΟΠΟΙΗΣΗΣ ΑΝΑΣΦΑΛΙΣΤΩΝ ΟΧΗΜΑΤΩΝ
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ.
«Σ.Ε.Τ.Α.Ο. ΕΠΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 04/08/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
233854, η αριθμ. 7002-13/06/2014 πράξη της Συμβολαιογράφου Αθηνών ΕΛΕΥΘΕΡΙΑΣ ΙΕΡΟΔΙΑΚΟΝΟΥ-
ΒΕΡΥΚΙΟΥ περί τροποποίησης και κωδικοποίησης του
καταστατικού της εταιρείας περιορισμένης ευθύνης με
την επωνυμία «ΣΥΣΤΗΜΑ ΕΛΕΓΧΟΥ ΤΑΥΤΟΠΟΙΗΣΗΣ
ΑΝΑΣΦΑΛΙΣΤΩΝ ΟΧΗΜΑΤΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ» με το διακριτικό τίτλο «Σ.Ε.Τ.Α.Ο. ΕΠΕ» και
αριθμό ΓΕΜΗ 125414801000 σύμφωνα με την οποία:
Α) Οι εταίροι της άνω εταιρείας, ΙΩΑΝΝΗΣ ΠΕΤΡΙΔΗΣ
του Νικολάου και η εταιρεία με την επωνυμία Ν.Α. ΚΑΝΕΛΛΟΠΟΥΛΟΣ-ΧΡ. ΑΔΑΜΑΝΤΙΑΔΗΣ ΑΝΩΝΥΜΗ ΕΤΑΙ-
ΡΕΙΑ ΜΕΛΕΤΗΣ ΑΣΦΑΛΙΣΤΙΚΩΝ ΘΕΜΑΤΩΝ, ΠΑΡΟΧΗΣ
ΕΠΕΝΔΥΤΙΚΩΝ ΣΥΜΒΟΥΛΩΝ, ΔΙΑΦΗΜΙΣΗΣ, ΠΡΟΩΘΗΣΗΣ ΠΩΛΗΣΕΩΝ ΚΑΙ ΔΗΜΟΣΙΩΝ ΣΧΕΣΕΩΝ», αποφάσι-
σαν την τροποποίηση των άρθρων 2 και 3 (προσθήκη
νέας δραστηριότητας στον σκοπό της Εταιρείας και
συγκεκριμένα μετά την, ήδη υπάρχουσα, δέκατη (10η)
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Ιανουαρίου 2019
ΤΕΥΧΟΣ ΠΡΑ.Δ.Ι.Τ.
Αρ. Φύλλου 17
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 17/17.01.2019
παράγραφο, προστίθενται τρεις (3) νέες παράγραφοι)
του καταστατικού της εταιρείας ως ακολούθως:
«Άρθρο 2ο
ΕΔΡΑ
1.-ΕΔΡΑ της Εταιρείας ορίζεται ο Δήμος Αμαρουσίου
Αττικής και εταιρικό κατάστημά της, το μίσθιο γραφείο
που βρίσκεται επί της Λεωφόρου Κηφισίας αριθμός εκατό (100) και επί της οδού Μαραθωνοδρόμου αριθμός
ογδόντα τρία (83).
2.-Με απόφαση του Διαχειριστή, τα γραφεία της Εταιρείας είναι δυνατόν να μεταφέρονται σε οποιονδήποτε
άλλο τόπο εντός της περιφερείας της έδρας της Εταιρείας.
3.-Η Εταιρεία μπορεί να ιδρύει υποκαταστήματα σε άλλους Δήμους ή Κοινότητες της Αττικής ή σε άλλες πόλεις
της Ελλάδας ήτου Εξωτερικού ή ακόμη και να μεταφέρει
την έδρα της, σύμφωνα με τους όρους και τις προϋποθέσεις του άρθρου 8 παρ. 6 του ν. 3190/1955, όπως ισχύει
σήμερα. Οι λεπτομέρειες ίδρυσης, συγκρότησης και
λειτουργίας αυτών, ορίζονται κάθε φορά με απόφαση
της Συνέλευσης των Εταίρων, που λαμβάνονται με απλή
πλειοψηφία.»
«Άρθρο 3ο
ΣΚΟΠΟΣ
.........................................................................................................
1. Η επέκταση, ολοκλήρωση, εξέλιξη, υλοποίηση, επικαιροποίηση και εφαρμογή της τεχνολογίας ραδιοσυ-
χνοτικής αναγνώρισης RFID και η διάθεση, εκμετάλλευση και χρησιμοποίησή της και για την ταυτοποίηση και
διαπίστωση της γνησιότητας παντός είδους προϊόντων,
εμπορευμάτων και αντικειμένων.
12.-Η παροχή υπηρεσιών οργάνωσης, διοίκησης, παρακολούθησης και ελέγχου των διαδικασιών είσπραξης
δημοσίων εσόδων, που σχετίζονται με τους σκοπούς της
εταιρείας, καθώς και η συμμετοχή της στην διαδικασία
είσπραξής τους σύμφωνα με τις εκάστοτε κείμενες διατάξεις και
13.-Κάθε άλλη συναφής, με τα παραπάνω, εργασία.
Για την επίτευξη των παραπάνω σκοπών της, η εταιρεία
μπορεί:
α) Να συνεργάζεται με οποιοδήποτε φυσικό ή νομικό
πρόσωπο για την προώθηση του εταιρικού σκοπού και
να συμμετέχει σε υφιστάμενη ή ιδρυόμενη εμπορική επιχείρηση οποιουδήποτε εταιρικού τύπου ή Κοινοπραξία
ή εταιρεία ειδικού σκοπού που έχει όμοιο ή παρεμφερή
σκοπό και εν γένει, να εμπορεύεται τέτοια προϊόντα ή να
παρέχει τέτοιες υπηρεσίες στην Ελλάδα ή το εξωτερικό,
είτε με την μορφή σύμβασης δικαιόχρησης (franchise) ή
με οποιαδήποτε άλλη μορφή.
β) Να αντιπροσωπεύει οποιαδήποτε εμπορική επιχείρηση ημεδαπή ή αλλοδαπή με παρόμοιο ή παρεμφερή
σκοπό.
γ) Να διενεργεί κάθε πράξη ή δοσοληψία, που δεν κατονομάζεται ειδικά στο καταστατικό αυτό, αλλά που είναι
αναγκαίο για την προώθηση των εργασιών της.
δ) Να ιδρύει υποκαταστήματα στην ημεδαπή ή αλλοδαπή.
ε) Να αγοράζει, έχει στην κυριότητα της, πωλεί, ανταλλάσσει, μισθώνει και εκμισθώνει ακίνητα, γη και κτίρια,
οποιουδήποτε είδους και κατηγορίας, να υποθηκεύει και
βαρύνει αυτά και να οικοδομεί, συντηρεί, επεκτείνει και
τροποποιεί οικοδομήματα, όπως είναι αναγκαίο ή κριθεί σκόπιμο προς επιτυχία του εταιρικού σκοπού, όπως
αυτός ορίζεται στο παρόν άρθρο.
στ) Να δημιουργεί, αγοράζει, έχει στην κυριότητά
της, πωλεί, ανταλλάσσει, μισθώνει και εκμισθώνει βάσεις δεδομένων και ηλεκτρονικές ιστοσελίδες (websites)
οποιουδήποτε είδους, να τις συντηρεί, επεκτείνει και
τροποποιεί όπως είναι αναγκαίο ή κριθεί σκόπιμο προς
επιτυχία του εταιρικού σκοπού, όπως αυτός ορίζεται στο
παρόν άρθρο.
ζ) Να αγοράζει, μισθώνει και καταρτίζει συμβάσεις
χρηματοδοτικής μίσθωσης για αγαθά, υλικά, εμπορεύματα και προσωπική ιδιοκτησία οποιουδήποτε είδους
και κατηγορίας, περιλαμβανομένων αυτοκινήτων και
να κατέχει, είναι κυρία, ενεχυριάζει, υποθηκεύει, πωλεί
ή άλλως πώς διαθέτει, ανταλλάσσει αυτά και λαμβάνει
αντάλλαγμα γι' αυτά.
η) Να καταχωρεί, αγοράζει, αποκτά με άδεια ή άλλως και να δημιουργεί, κατέχει, χρησιμοποιεί, πωλεί,
εκχωρεί ή άλλως πως διαθέτει ηλεκτρονικές ιστοσελίδες (websites), βάσεις δεδομένων, σήματα, διακριτικά
γνωρίσματα, καταχωρημένα ή μή, ή άλλα σχέδια, έργα
πνευματικής ιδιοκτησίας, διπλώματα ευρεσιτεχνίας και
οποιαδήποτε άλλα δικαιώματα για την προστασία ηλκεκτρονικών ιστοσελίδων (websites), βάσεων δεδομέ-
νων, εφευρέσεων, βελτιώσεων, μεθόδων ή τεχνογνωσίας, τοπογραφιών και βάσεων δεδομένων, σύμφωνα
με τους Ελληνικούς και κοινοτικούς νόμους νόμους ή
την νομοθεσία οποιουδήποτε άλλου Κράτους ή Διεθνών
Συμβάσεων.-»
Β) την κωδικοποίηση του καταστατικού της εταιρείας
σε ενιαίο κείμενο.
Αθήνα, 17 Ιανουαρίου 2019
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
I
(2)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποίησης του κα-
ταστατικού της Εταιρείας Περιορισμένης Ευθύνης
με την επωνυμία «ΞΕΝΟΦΩΝ ΑΝΑΓΝΩΣΤΟΠΟΥΛΟΣΓΕΩΡΓΙΟΣ ΣΙΑΜΠΛΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ», μετατροπή της σε Μονοπρόσωπη Εταιρεία Περιορισμένης Ευθύνης.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 04/08/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
233682, η αριθμ. 377-29/07/2014 πράξη της Συμβολαιογράφου Αθηνών ΜΑΡΙΑΣ ΧΑΤΖΗΠΛΑΤΩΝ περί τρο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 17/17.01.2019
ποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία «ΞΕΝΟΦΩΝ ΑΝΑΓΝΩΣΤΟΠΟΥΛΟΣ-ΓΕΩΡΓΙΟΣ ΣΙΑΜΠΛΗΣ
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και αριθμό ΓΕΜΗ
003478001000 σύμφωνα με την οποία:
Α) Ο εταίρος της άνω εταιρείας, Γεώργιος Σιαμπλής του
Αθανασίου πωλεί σήμερα δια του παρόντος, παραχωρεί,
μεταβιβάζει και παραδίδει κατά πλήρη κυριότητα, νομή
και κατοχή όλα τα ανήκοντα σ' αυτόν εταιρικά μερίδια
προς τον αφ' ετέρου στο παρόν συμβαλλόμενο Ξενοφώντα Αναγνωστόπουλο του Σταύρου και αποχωρεί από
την εταιρεία.
Επομένως, η εταιρεία καθίσταται μονοπρόσωπη.
Κατ' ακολουθίαν της ανωτέρω γενομένης μεταβιβάσεως το καταστατικό της εταιρείας έχει σε περίληψη ως
εξής:
«Άρθρο 1
ΣΥΣΤΑΣΗ-ΕΠΩΝΥΜΙΑ
Συνιστάται Μονοπρόσωπη Εταιρεία Περιορισμένης
Ευθύνης με την επωνυμία "ΑΝΑΓΝΩΣΤΟΠΟΥΛΟΣ ΞΕΝΟΦΩΝ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥ-
ΝΗΣ" με δ.τ. "TRUCKS & TRAILERS ΜΟΝΟΠΡΟΣΩΠΗ ΕΠΕ".
Χάριν των διεθνών συναλλαγών η επωνυμία της εταιρείας θα αποδίδεται στα Αγγλικά σε πιστή μετάφραση».
«Άρθρο 2
ΈΔΡΑ
Έδρα της εταιρείας ορίζεται ο Δήμος Αφιδνών Αττικής
στο 28ο χιλιόμετρο Εθνικής Οδού Αθηνών-Λαμίας, όπου
θα στεγάζονται τα γραφεία της εταιρείας.
Η εταιρεία δύναται να ιδρύει υποκαταστήματα σε
κάθε πόλη της Ελλάδας και στο εσωτερικό, ύστερα από
απόφαση της συνέλευσης των εταίρων. Η ίδρυση υποκαταστήματος της εταιρείας στην περιφέρεια άλλου
Πρωτοδικείου έξω από την έδρα της υποβάλλεται στις
διατυπώσεις δημοσιότητας που ορίζει ο νόμος».
«Άρθρο 3
ΣΚΟΠΟΣ
Σκοπός της εταιρείας είναι:
1) Η ίδρυση και εκμετάλλευση συνεργείων επισκευής
αυτοκινήτων, η συντήρηση και γενικά η επισκευή μηχανών και λοιπών μερών αυτοκινήτων, η υποδοχή και
εξυπηρέτηση (SERVICE), λίπανση, ρύθμιση, σύσφιξη,
φανοποιία, βαφή και επιδιόρθωση βλαβών καινούργιων
και μεταχειρισμένων φορτηγών και επιβατικών αυτοκινήτων, η βελτίωση της απόδοσης και εμφάνισης αυτο-
κινήτων πέραν της εργοστασιακής τοιαύτης.
2) Η ίδρυση και εκμετάλλευση καταστημάτων εισαγωγής και εμπορίας φορτηγών και επιβατικών αυτοκινή-
των, καινούργιων ή μεταχειρισμένων, καθώς και παντός
τύπου ιδιωτικής χρήσης (Ι.Χ.) φορτηγών αυτοκινήτων
και παντός ρυμουλκούμενου επικαθημενού οχήματος,
ανταλλακτικών, εξαρτημάτων (αξεσουάρ), ελαστικών,
πετρελαιοειδών, ορυκτελαίων, ως και κάθε είδους προϊόντος που έχει σχέση με τα αυτοκίνητα.
3) Η διενέργεια εθνικών και διεθνών εμπορευματικών
μεταφορών με κόμιστρο πάσης φύσεως εμπορευμάτων
με φορτηγά δημοσίας χρήσεως (Δ.Χ.), ιδιόκτητα ή μισθωμένα, ρυμουλκούμενα ή μη ρυμουλκούμενα, οι διανο-
μές, η αποθήκευση (logistics), καθώς και παντός είδους
πρακτορεύσεις με αλλοδαπούς οίκους, σε συνεργασία
με οίκους του εξωτερικού και εσωτερικού, η μίσθωση
φορτηγών δημοσίας χρήσεως, διανομές, αποθηκεύσεις,
πρακτορεύσεις και πάσα συναφής εργασία. Η διενέργεια
κάθε πράξης και επιχείρησης παρεμφερούς, συναφούς
ή δυνάμενης να υποβοηθήσει την πραγματοποίηση των
ανωτέρω σκοπών.
Για την επίτευξη του σκοπού της η εταιρεία δύναται:
α) να ιδρύει υποκαταστήματα, πρακτορεία ή γραφεία
τόσο στην Ελλάδα όσο και στο εξωτερικό, β) να συμμετέχει σε οποιαδήποτε επιχείρηση εκτός από άλλες
μονοπρόσωπες Ε.Π.Ε., με όμοιο ή παρεμφερή σκοπό
οποιουδήποτε εταιρικού τύπου, γ) να συνεργάζεται με
οποιοδήποτε φυσικό ή νομικό πρόσωπο με οποιοδήποτε
τρόπο και δ) να αντιπροσωπεύει οποιαδήποτε επιχείρηση ημεδαπή ή αλλοδαπή με όμοιο ή παρεμφερή σκοπό».
«Άρθρο 4
ΔΙΑΡΚΕΙΑ
Η διάρκεια της εταιρείας ορίζεται σε πενήντα έτη (50)
και αρχίζει από την καταχώριση περίληψης του καταστατικού στο Τεύχος Ανωνύμων Εταιρειών και Εταιρειών
Περιορισμένης Ευθύνης της Εφημερίδας της Κυβερνήσεως, μπορεί δε να παραταθεί με απόφαση της Συνέλευσης
των Εταίρων, σύμφωνα με το ν. 3190/1955».
ΚΕΦΑΛΑΙΟ Β΄
«Άρθρο 5
ΚΕΦΑΛΑΙΟ
Το κεφάλαιο της εταιρείας ορίζεται στο ποσό των
εκατόν πενήντα χιλιάδων ευρώ (150.000,00 ευρώ), διαιρούμενο σε πέντε χιλιάδες (5.000) εταιρικά μερίδια,
ονομαστικής αξίας τριάντα ευρώ (30,00 ευρώ) το καθένα. Το κεφάλαιο της εταιρείας κατά ρητή βεβαίωση
του μοναδικού εταίρου καταβλήθηκε ήδη ολόκληρο
στο ταμείο της εταιρείας. Ο μοναδικός εταίρος, Ξενοφών
Αναγνωστόπουλος του Σταύρου, κατέθεσε ήδη όλο το
εταιρικό κεφάλαιο των εκατόν πενήντα χιλιάδων ευρώ
(150.000,00 Ευρώ), και συμμετέχει στην εταιρεία με μία
(1) και μοναδική μερίδα συμμετοχής, που αποτελείται
από πέντε χιλιάδες (5.000) εταιρικά μερίδια.
Ο μοναδικός εταίρος δηλώνει ρητά με το παρόν και
βεβαιώνει υπεύθυνα και με γνώση των συνεπειών του
άρθρου 60 παρ. 3 του ν. 3190/1955 και του άρθρου
450 του Ποινικού Κώδικα ότι το προηγούμενο αναφερόμενο κεφάλαιο των εκατόν πενήντα χιλιάδων ευρώ
(150.000,00 Ευρώ) που αντιστοιχεί στη μερίδα συμμετοχής του, καταβλήθηκε ολόκληρο από τον ίδιο στο Ταμείο
της Εταιρείας σε μετρητά.»
«Άρθρο 9
ΔΙΑΧΕΙΡΙΣΗ
1) Η διαχείριση των εταιρικών υποθέσεων και η εκπροσώπηση της εταιρείας ανατίθεται με το παρόν και
καθ ' όλη τη διάρκεια της εταιρείας στον μοναδικό εταίρο Ξενοφών Αναγνωστόπουλο του Σταύρου, ο οποίος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 17/17.01.2019
δεσμεύει και εκπροσωπεί την εταιρεία σε κάθε πράξη
διαχείρισης και διάθεσης, η οποία ανάγεται στο σκοπό
της ή ακόμη και πέραν του σκοπού της εταιρικής επιχείρησης, υπογράφοντας κάτω από την εταιρική επωνυμία.
Ο εξερχόμενος διαχειριστής είναι επανεκλέξιμος.
2) Ο διαχειριστής αποφασίζει για όλα τα ζητήματα
που αφορούν την εταιρεία, ενεργώντας στο όνομά της
κάθε πράξη διαχείρισης και διάθεσης που καλύπτεται
από το σκοπό της εταιρείας και εκπροσωπεί την εταιρεία υπογράφοντας για αυτήν κάτω από την εταιρική
επωνυμία σε όλες τις συναλλαγές και τις σχέσεις της με
τους τρίτους και με τις Αρχές (διοικητικές, φορολογικές,
αστυνομικές, δικαστικές κ.λπ.). Ειδικότερα και εντελώς
ενδεικτικά ο διαχειριστής εκπροσωπεί την εταιρεία
δικαστικά και εξώδικα, στην Ελλάδα και το εξωτερικό,
ενώπιον των Δημοσίων, Δημοτικών και λοιπών Αρχών
ή Οργανισμών, φυσικών ή νομικών προσώπων, όλων
γενικά των Ελληνικών Δικαστηρίων κάθε βαθμού και
δικαιοδοσίας και ενώπιον του Αρείου Πάγου και του
Συμβουλίου της Επικρατείας. Καθορίζει τα σχετικά με
την εσωτερική και εξωτερική οργάνωση και λειτουργία
της εταιρείας και προσδιορίζει κάθε δαπάνη. Εγείρει
αγωγές, υποβάλει μηνύσεις, ασκεί ένδικα μέσα, τακτικά
ή έκτακτα, παραιτείται από τα ανωτέρω, δέχεται, επάγει
και αντεπάγει όρκους, προσβάλει έγγραφα ως πλαστά,
καταργεί δίκες, συνάπτει συμβιβασμούς δικαστικούς
ή εξώδικους με οποιουσδήποτε πιστωτές ή οφειλέτες
της εταιρείας. Ενεργεί και αίρει κατασχέσεις σε κινητά
και ακίνητα και εγγραφές και εξαλείψεις υποθηκών και
προσημειώσεων υποθηκών.
Αγοράζει και πωλεί για λογαριασμό της εταιρείας ακίνητα ή κινητά και μισθώνει ή εκμισθώνει αυτά. Χορηγεί
εμπράγματες ασφάλειες κάθε φύσεως σε ακίνητα και κινητά της εταιρείας, εκχωρεί και ενεχυριάζει με οποιουσ-
δήποτε όρους εγκρίνει φορτωτικές, εμπορεύματα, συναλλαγματικές, γραμμάτια, χρεωστικές και αποδείξεις
εναντίον τρίτων, απαιτήσεις κατά τρίτων από πώληση
εμπορευμάτων. Συνάπτει συμβάσεις με Τράπεζες για το
άνοιγμα πιστώσεων με ανοικτό λογαριασμό με όποιους
όρους εγκρίνει. Εκδίδει και οπισθογραφεί επιταγές. Εκδίδει, αποδέχεται και οπισθογραφεί συναλλαγματικές και
γραμμάτια, μερισματαποδείξεις, τοκομερίδια από κάθε
φυσικό ή νομικό πρόσωπο και από τράπεζες, προβαίνει
σε καταθέσεις και αναλήψεις σε τράπεζες, Ταμεία, Νομικά
Πρόσωπα Δημοσίου Δικαίου κ.λπ. Παρέχει και παίρνει
δάνεια για λογαριασμό της εταιρείας για ευόδωση του
σκοπού της, παρέχει εντολές πληρωμής, παρέχει εξοφλήσεις και αναγνωρίζει υποχρεώσεις. Παραλαμβάνει
φορτωτικές και συνάπτει κάθε είδους συμβάσεις και
συμφωνίες με τρίτους φυσικά ή νομικά πρόσωπα. Αποφασίζει τη συμμετοχή της εταιρείας σε υφιστάμενες ή
νεοϊδρυόμενες συναφείς επιχειρήσεις. Προσλαμβάνει
και απολύει το εργατοϋπαλληλικό προσωπικό της εταιρείας και ορίζει τις αποδοχές του. Διορίζει δικηγόρους
και άλλους πληρεξουσίους για εκπροσώπηση της εταιρείας ενώπιον των δικαστηρίων και λοιπών αρχών και
για ενέργεια οποιασδήποτε από τις ανωτέρω πράξεις και
γενικά διοικεί και διαχειρίζεται την εταιρική περιουσία
και συνάπτει συμβόλαια για λογαριασμό της εταιρείας
σχετικά με τις ανωτέρω πράξεις και οποιαδήποτε άλλα
θέματα. Κλείνει τα βιβλία της εταιρείας στο τέλος κάθε
διαχειριστικού έτους, καταρτίζει τις ετήσιες οικονομικές
καταστάσεις, προτείνει τα διανεμητέα κέρδη και τα ποσά
που θα κρατηθούν για το σχηματισμό αποθεματικού
κεφαλαίου.
3) Πράξεις του διαχειριστή ακόμα και αν είναι εκτός
του εταιρικού σκοπού δεσμεύουν την εταιρεία απέναντι
στους τρίτους, εκτός αν η εταιρεία αποδείξει ότι ο τρίτος
γνώριζε την υπέρβαση του εταιρικού σκοπού ή όφειλε
να τη γνωρίζει.
4) Ο ανωτέρω διαχειριστής και μοναδικός εταίρος
Ξενοφών Αναγνωστόπουλος, διορίζεται και ταμίας της
εταιρείας, δυνάμενος να εισπράττει από οποιοδήποτε
φυσικό ή νομικό πρόσωπο, δημόσιο ταμείο, οργανισμό
κ.λπ. χρήματα, παραλαμβάνει πράγματα και χορηγεί
αποδείξεις.
5) Ο διαχειριστής και ταμίας δύναται να αναθέτει τη
διαχείριση των εταιρικών υποθέσεων σε οποιοδήποτε τρίτο, με συμβολαιογραφικό πληρεξούσιο, που θα
καθορίζει συγχρόνως και την έκταση της παρεχομένης
διαχειριστικής εξουσίας».
Β) Την αναρίθμηση, επαναδιατύπωση και αναπροσαρμογή όλων των άρθρων του καταστατικού της Εταιρεί-
ας αυτής, λόγω της μετατροπής της σε Μονοπρόσωπη
Εταιρεία Περιορισμένης Ευθύνης και την κωδικοποίηση
του καταστατικού της.
Αθήνα, 16 Ιανουαρίου 2019
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
I
(3)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποίη-
σης του καταστατικού της Μονοπρόσωπης Εταιρείας Περιορισμένης Ευθύνης με την επωνυμία
«ΔΙΑΧΕΙΡΙΣΗ ΚΑΙ ΕΚΜΕΤΑΛΛΕΥΣΗ ΑΘΛΗΤΙΚΩΝ
ΚΕΝΤΡΩΝ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 23/07/2014 καταχωρίστηκαν στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
227634, η αριθμ. 8.843-15/07/2014 πράξη της Συμβολαιογράφου Αθηνών ΘΕΜΕΛΙΝΑ ΖΑΪΡΗ κόρη Ιωάννου, περί
τροποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία «ΔΙΑΧΕΙΡΙΣΗ ΚΑΙ ΕΚΜΕΤΑΛΛΕΥΣΗ ΑΘΛΗΤΙΚΩΝ ΚΕΝΤΡΩΝ
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ»,
με αριθμό ΓΕΜΗ 007330601000 σύμφωνα με την οποία:
Α) Η μοναδική εταίρος της άνω εταιρείας εταιρεία με
την επωνυμία «LAMBOTA HOLDING LIMITED» δηλώνει
ότι πωλεί, παραχωρεί, μεταβιβάζει και παραδίδει κατά
πλήρη κυριότητα, νομή και κατοχή τα τριακόσια (300)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 17/17.01.2019
εταιρικά μερίδια που κατέχει στην ανωτέρω εταιρεία
προς την συμβαλλόμενη Εταιρεία με την επωνυμία
«YMFC MANAGEMΕΝΤ FITNESS CENTERS LΤD»,
Β) Η μόνη μέτοχος στο εξής Εταιρεία με την επωνυμία
«YMFC MANAGEMENT FITNESS CENTERS L Τ D» της Εταιρείας με την επωνυμία «ΔΙΑΧΕΙΡΙΣΗ ΚΑΙ ΕΚΜΕΤΑΛΛΕΥΣΗ
ΑΘΛΗΤΙΚΩΝ ΚΕΝΤΡΩΝ ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΩΡΙΣΜΕΝΗΣ ΕΥΘΥΝΗΣ» αποφασίζει και τα εξής:
1) Την αλλαγή της έδρας, από την σημερινή όπου
βρίσκεται δηλαδή στον Δήμο Νέου Ψυχικού Αττικής
και στην οδό Τζαβέλλα αριθμός 68 μεταφέρεται η έδρα
αυτής στον Δήμο Αμαρουσίου και στην οδό Αρτέμιδος
αριθμός 1.
2)Την αλλαγή διαχειριστή της Εταιρείας που του λοιπού θα είναι ο Γεώργιος Χατζόπουλος.
Κατόπιν των ανωτέρω τροποποιείται το καταστατικό
της εταιρείας, ως προς τα άρθρα 2 και 16 αυτού, ως εξής:
«Άρθρο 2ο
ΕΔΡΑ: Η έδρα της εταιρίας είναι ο Δήμος Αμαρουσίου
Αττικής και τα γραφεία της εταιρείας στην οδό Αρτέμιδος
αριθμός 1, όπου η εταιρεία ενάγεται για κάθε διαφορά
και στις περιπτώσεις ακόμη τις υπάρξεως ειδικής δωσιδικίας στις οποίες θα ήταν δυνατό να εναχθεί εκτός της
έδρας της. Με απόφαση της Συνελεύσεως του μοναδικού
εταίρου δύνανται να ιδρυθούν υποκαταστήματα, πρακτορεία ή γραφεία και σε άλλες πόλεις της Ελλάδας ή της
αλλοδαπής. Ο εταίρος οπουδήποτε και αν κατοικεί και
διαμένει λογίζεται ότι έχει μόνιμη κατοικία την έδρα της
εταιρείας, ως προς τις σχέσεις του με αυτή.»
Άρθρο 16ο
ΔΙΑΧΕΙΡΙΣΤΗΣ ΤΗΣ ΕΤΑΙΡΕΙΑΣ
Διαχειριστής της εταιρείας ορίζεται με το παρόν καταστατικό και για αόριστο χρόνο ο Γεώργιος Χατζόπουλος
του Πέτρου, ο οποίος δεσμεύει την Εταιρεία, με την υπογραφή του κάτω από την εταιρική επωνυμία.
Ειδικώτερα:
1) Θα έχει την γενική ευθύνη για την καθημερινή διαχείριση της εταιρίας και την εφαρμογή των αποφάσεων
της Συνέλευσης των εταίρων.
2) Θα έχει την εξουσία να εκπροσωπεί και να ενεργεί
επ' ονόματι της εταιρείας εντός των ορίων και των περιορισμών που της θέτει η Συνέλευση.
3) Θα έχει την εξουσία να ασχολείται με θέματα που
σχετίζονται με το προσωπικό (ενδεικτικά αναφέρονται
οι προσλήψεις και απολύσεις αυτού), σύμφωνα με την
γενικώτερη στρατηγική της εταιρείας.
4) Θα έχει τη δυνατότητα να διαχειρίζεται ανά εβδομάδα το συνολικό ποσό των 100.000,00 ευρώ, έναντι
νομίμων παραστατικών.
5) Θα έχει την αρμοδιότητα αδιακρίτως ποσού να
καταθέτει, μετατρέπει, διακινεί τα χρηματικά ποσά σε
Τραπεζικούς λογαριασμούς και μεταξύ των Τραπεζικών λογαριασμών της Εταιρείας, και να πραγματοποιεί
συναλλαγματικές μετατροπές στα ποσά που είναι στο
όνομα της εταιρείας και προς όφελος της εταιρείας.
6) Θα έχει αρμοδιότητα να υπογράφει συμβόλαια για
την αγορά αγαθών ή υπηρεσιών με πρόσωπα φυσικά ή
νομικά, και εντός των ορίων που θα καθορίζει η Συνέλευση των εταίρων.
Η Γενική όμως Συνέλευση:
α) Θα εγκρίνει την εμπορική και στρατηγική της εταιρείας και τους ετήσιους ισολογισμούς της.
β) Θα εγκρίνει την πολιτική της εταιρείας έναντι του
προσωπικού σε θέματα που αφορούν τον αριθμό του
προσωπικού και το επίπεδο των αμοιβών
γ) Θα αποφασίζει για τη σύναψη συμβολαίων επ' ονόματι της εταιρείας με την αγορά ή πώληση προϊόντων
ή υπηρεσιών, για ποσά μεγαλύτερα των 1.000.000,00
ευρώ.
δ) Θα εγκρίνει ή θα τροποποιεί την διαχείριση της
εταιρείας.
ε) Θα έχει τη δυνατότητα να τροποποιήσει τα καθήκοντα και τις υποχρεώσεις του Διαχειριστή με την πλειοψη-
φία των 2/3 του αριθμού των μελών της.»
Γ) Την Κωδικοποίηση του καταστατικού της εταιρείας
σε ενιαίο κείμενο.
Αθήνα, 9 Ιανουαρίου 2019
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
I
(4)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποίη-
σης του καταστατικού της Μονοπρόσωπης Εταιρείας Περιορισμένης Ευθύνης με την επωνυμία
«ΑΘΑΝΑΣΙΟΣ ΣΚΟΥΡΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ-ΠΑΡΟΧΗΣ ΙΑ-
ΤΡΙΚΩΝ ΥΠΗΡΕΣΙΩΝ» και δ.τ.«ΑΘΑΝΑΣΙΟΣ ΣΚΟΥΡΑΣ MOM ΕΠΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 23/07/2014 καταχωρίστηκαν στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
227847, η υπ’ αριθμ. 5.721-11/07/2014 πράξη της Συμβολαιογράφου Αθηνών ΑΘΗΝΑΣ-ΙΩΑΝΝΑΣ Ζαχαρία
ΚΑΡΑΝΑΣΙΟΥ, περί τροποποίησης και κωδικοποίησης
του καταστατικού της εταιρείας περιορισμένης ευθύνης
με την επωνυμία «ΑΘΑΝΑΣΙΟΣ ΣΚΟΥΡΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ-ΠΑΡΟΧΗΣ
ΙΑΤΡΙΚΩΝ ΥΠΗΡΕΣΙΩΝ», Διακριτικός Τίτλος «ΑΘΑΝΑΣΙΟΣ
ΣΚΟΥΡΑΣ MOM ΕΠΕ» με αριθμό ΓΕΜΗ 008828501000
σύμφωνα με την οποία:
Ο μοναδικός εταίρος της άνω εταιρείας ΑΘΑΝΑΣΙΟΣ
ΣΚΟΥΡΑΣ του Γεωργίου,
Α) Μεταβιβάζει και εκχωρεί λόγω πώλησης, πενήντα
(50) εταιρικά μερίδια από τα ανήκοντα σ' αυτόν πεντακόσια (500) εταιρικά μερίδια, αξίας τριάντα (30) ευρώ
το καθένα, της μονοπρόσωπης εταιρείας περιορισμένης Ευθύνης με την επωνυμία «ΑΘΑΝΑΣΙΟΣ ΣΚΟΥΡΑΣ
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣΠΑΡΟΧΗΣ ΙΑΤΡΙΚΩΝ ΥΠΗΡΕΣΙΩΝ» και το διακριτικό τίτ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 17/17.01.2019
λο «ΑΘΑΝΑΣΙΟΣ ΣΚΟΥΡΑΣ MON. Ε.Π.Ε.», στον Γεώργιο
Σκούρα του Αθανασίου.
Β) Μετά τη μεταβίβαση αυτή στην εταιρεία η οποία
καθίσταται πολυπρόσωπη εταιρεία περιορισμένης
ευθύνης, οι εταίροι αυτής: α) Αθανάσιος Σκούρας του
Γεωργίου και β) Γεώργιος Σκούρας του Αθανασίου ως
μοναδικοί, κατά τα άνω εταίροι της άνω εταιρείας, εκπροσωπούντες το σύνολο των εταιρικών μεριδίων και
του κεφαλαίου της άνω εταιρείας τροποποίησαν τα σχετικά άρθρα που αφορούν την επωνυμία, τον σκοπό, την
έδρα, το κεφάλαιο, τον εσωτερικό κανονισμό λειτουργίας, στην κατάργηση σχετικών διατάξεων που αφορούν
τις συνελεύσεις των εταίρων κ.λπ. και διαμόρφωσαν το
άρθρο που αφορά τη διοίκηση της εταιρείας, λόγω της
μετατροπής της εταιρείας σε πολυπρόσωπη Εταιρεία
Περιορισμένης Ευθύνης και σε λοιπές τροποποιήσεις
και της οποίας εταιρείας το καταστατικό διαμορφώνεται
κατά τα άρθρα του, που αριθμούνται εκ νέου, περίληψη
του οποίου έχει ως εξής:
ΕΠΩΝΥΜΙΑ:«ΣΚΟΥΡΑΣ ΙΔΙΩΤΙΚΟ ΙΑΤΡΕΙΟ-ΙΑΤΡΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και το διακριτικό τίτλο
«ΣΚΟΥΡΑΣ ΙΑΤΡΙΚΗ ΕΠΕ».
ΕΔΡΑ: ο Δήμος Αθηναίων της Περιφερειακής Ενότητας
του Κεντρικού Τομέα Αθηνών της Περιφέρειας Αττικής.
Ειδικότερα τα γραφεία της εταιρείας θα στεγάζονται επί
της οδού Ηρακλείτου αριθμός 12.
ΣΚΟΠΟΣ: Α) Η λειτουργία φορέα πρωτοβάθμιας φροντίδας υγείας και η σύμφωνα με τις ισχύουσες νομοθετι-
κές και καταστατικές διατάξεις παροχή ιατρικών υπηρεσιών στους τομείς της πλαστικής χειρουργικής και της
ωτορινολαρυγγολογίας και της πλαστικής χειρουργικής
προσώπου.
Β) Η ελεύθερη συνεργασία και η σύναψη πάσης φύσεως συμβάσεων με μονάδες/φορείς πρωτοβάθμιας, δευ-
τεροβάθμιας και τριτοβάθμιας περίθαλψης (ιδιωτικού
ή δημοσίου δικαίου) και ασφαλιστικούς οργανισμούς.
Γ) Η συμμετοχή και ανάληψη εθνικών και ευρωπαϊκών
ερευνητικών-ιατρικών προγραμμάτων.
Δ) Η οργάνωση και η εκπόνηση πάσης φύσεως εκδηλώσεων, διαλέξεων, συνεδρίων, ημερίδων και εκπαιδευ-
τικών σεμιναρίων σχετικά με θέματα που άπτονται του
ιατρικού αντικειμένου της εταιρείας, καθώς και η έκδοση
περιοδικού και πάσης φύσεως συγγραμμάτων, με σκοπό
τη συνεχή και έγκαιρη ανταλλαγή πληροφοριών και την
προαγωγή της ιατρικής επιστήμης και επιστημονικής
έρευνας.
Στα πλαίσια του σκοπού της η εταιρεία μπορεί:
1. Να ανεγείρει ιδιόκτητες ακίνητες εγκαταστάσεις, να
προβαίνει στον εν γένει εξοπλισμό τους, να αγοράζει, να
ενοικιάζει, να μισθώνει χρόνομεριστικώς ακίνητα, καθώς
και αυτοκίνητα, μηχανήματα, εξοπλισμό κ.λπ. κινητά και
λοιπά μέσα.
2. Να προμηθεύεται πάσης φύσεως ιατρικό εξοπλισμό, διαγνωστικό υλικό και εν γένει κάθε είδος αναλω-
σίμων και υλικών σύμφωνα με τις εκάστοτε ισχύουσες
διατάξεις, τους κανόνες της ιατρικής επιστήμης και της
δεοντολογίας.
3. Να αναπτύσσει οποιαδήποτε άλλη δραστηριότητα
που έχει σχέση με τους παραπάνω σκοπούς.
ΔΙΑΡΚΕΙΑ: Η διάρκεια της Εταιρείας ορίζεται εικοσαετής.
ΕΤΑΙΡΙΚΟ ΚΕΦΑΛΑΙΟ: Το εταιρικό κεφάλαιο ορίζεται σε
ευρώ δέκα πέντε χιλιάδες (15.000), το οποίο διαιρείται
σε πεντακόσια (500) εταιρικά μερίδια των ευρώ τριάντα
(30,00) έκαστο εκ των οποίων ο εκ των εταίρων Αθανάσιος Σκούρας του Γεωργίου κατέβαλε ως ποσοστό
συμμετοχής στον σχηματισμό του εταιρικού κεφαλαίου
το ποσό των δέκα τριών χιλιάδων πεντακοσίων (13.500)
ευρώ και ανέλαβε τετρακόσια πενήντα (450) εταιρικά μερίδια, ονομαστικής αξίας τριάντα (30,00) ευρώ το καθένα
και ο εκ των εταίρων Γεώργιος Σκούρας του Αθανασίου
κατέβαλε ως ποσοστό συμμετοχής στον σχηματισμό του
εταιρικού κεφαλαίου το ποσό των χιλίων πεντακοσίων
(1.500) ευρώ και ανέλαβε πενήντα (50) εταιρικά μερίδια,
ονομαστικής αξίας τριάντα (30,00) ευρώ το καθένα.
Τα παραπάνω κεφάλαια καταβλήθηκαν στην αναλογία που προαναφέρθηκαν σε μετρητά στο ταμείο της
εταιρείας.
ΔΙΑΧΕΙΡΙΣΗ: Η διαχείριση όλων των εταιρικών υποθέσεων ανατίθεται με το παρόν στον εκ των εταίρων
Αθανάσιο Σκούρα, ο οποίος υπογράφοντας κάτω από
την εταιρική επωνυμία δεσμεύει την εταιρία έναντι κάθε
τρίτου.
Γ) Την Κωδικοποίηση του καταστατικού της εταιρείας
σε ενιαίο κείμενο.
Αθήνα, 10 Ιανουαρίου 2019
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 17/17.01.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20191100017.pdf | Tokens: 29182]